Liite 2

**LIEDON SOTAVETERAANIT RY:N VUOSIKERTOMUS VUODELTA 2019**

**Yleistä**

Vuosi 2019 oli yhdistyksemme 50. toimintavuosi ja itsenäisyytemme 102. vuosi. Veteraanien keski-ikä on yli 94 vuotta. Ikääntyneet veteraanit ovat siinä elämänvaiheessa, jossa vanhuuden huollolla ja avokuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun. Samoin pitää yhä enemmän tukea sotaveteraanien ja heidän puolisoidensa ja leskiensä asumista omissa kodeissaan kohdentamalla oikein kotiin vietäviä palveluja.

Yhdistyksellä on ollut edelleen paljon toimintaa ja tilaisuuksiin on osallistuttu runsaasti. Toiminta on ollut kaikki huomioonottavaa ja yhteishenki on ollut hyvä. On hienoa todeta, että edelleen halutaan kuulua hyvään ja hienoon joukkoon.

Yhdistyksen 50-vuotisjuhlat olivat vuoden tärkein tapahtuma. Juhla oli hieno ja saimme mukaan paljon tukijoitamme. Myös juhlan saama julkisuus oli odotettua suurempi. Panostimme juhliin paljon taloudellisesti, mutta saamamme lahjoitukset ylittivät kulumme ja korvasivat vaivannäkömme.

Veteraanipäivän juhliin liittyen perustettiin Lietoon sotaveteraaniyhdistyksen aloitteesta Varsinais-Suomen ensimmäinen Sotien 1939 - 1945 Veteraaniperinnetoimikunta. Sen tehtävänä on veteraaneista ja leskistä huolehtimisen ohella vaalia, kerätä ja siirtää lietolaista rintama- ja kotirintamaperinnettä seuraaville sukupolville.

Ruskassa kaksi kertaa kuukaudessa toteutettavat tapaamiset ovat olleet runko veteraanien, puolisoiden ja leskien asioiden hoitamisessa. Siellä tavataan joka kerta 25 – 30 kunniakansalaista saattajineen. Pirkko Aaltonen, Laimi Aaltonen ja Pirjo Hietakangas ovat huolehtineet tilaisuuksien tarjoiluista kiitettävällä tavalla.

Olemme edelleen järjestäneet yhteistä toimintaa ja yhteisiä tilaisuuksia Sotainvalidien Veljesliiton Liedon osaston kanssa. Talvisodan päättymisen muistotilaisuus ja joulujuhla järjestettiin taas yhdessä.

Uuden lain astuttua voimaan on kunta ottanut erinomaisen hyvin vastuun veteraanien kotiin vietävistä palveluista ja näin ollen Paula Peltolan vapaaehtoistyö kotona asuvien tunnuksen omaavien veteraanien koordinoimisessa on vähentynyt.

Pirkko Aaltonen on hoitanut leskien asioita ansiokkaasti. Hän on myös saanut luotua erinomaisen yhteyden palvelua tarvitseviin asiakkaisiin sekä kuntaan.

Liedon kunta on nähnyt työn erittäin tärkeänä.

Yhdistys on kyennyt kuluneen vuoden aikana tarjoamaan niin veteraaneille, puolisoille kuin leskillekin ilmaiseksi joulujuhlan, teatterimatkan, useamman konsertin ja kaikki Ruskan kokoontumiset tarjoiluineen. Lisäksi heille jaettiin joulukassi joulutervehdyksenä.

Veteraanit ovat käyttäneet noin 31 000 €:n (plus 5000 €:n lisäraha) valtiollisen kuntoutusrahan ja sen lisäksinoin 2 000 €kunnan myöntämästä 12 000 €:n avokuntoutusrahasta. Puolisoille ja leskille kyettiin tarjoamaan avokuntoutusta noin 9 500 €:lla. Kaikkia laskuja ei ole vielä saatu.

Ikäpartion laulajat ja soittajat ovat huolehtineet jäsenistön viihtyvyydestä. Kiitokset esiintymisaktiivisuudesta kaikille taiteilijoille, mutta erityisesti Väinö Kaukoselle.

Veteraaniperinteen siirtämistä on edelleen jatkettu useissa tilaisuuksissa. Puheenjohtaja piti useassa Ruskan tapaamisessa elämänurahaastatteluja (7 henkilöä sisältää kotona tehdyt) ja on käynyt pitämässä Kantti kesti ja Veteraaniperinnetoimikunnan esityksiä 17 kertaa.

Yhdistys on kiitollisuudella seurannut, miten korsutupasäätiö on ylläpitänyt kiinteistöjä ja pitänyt huolta korsun ja korsulammen alueen viihtyisyydestä vuonna 2019. Kiitokset koko kiinteistötiimille.

**Osallistuminen tapahtumiin:**

* 8.1. Ruskassa Sirkka Säterin elämänurahaastattelu
* 22.1. Ruskassa Jarmo Suomala esitelmöi sota-ajasta
* 5.2. Ruskassa Ulla Vahteri esitelmöi
* 5.2. Terttu Jokioisen elämänurahaastattelu hänen kotonaan
* 14.2. Varsinais-Suomen Sotaveteraanipiiri ry:n piirihallituksen kokoukseen Marttilassa osallistui Markku Heinonen. Kokous oli valmisteleva kokous maaliskuussa pidettävälle piirin vuosikokoukselle.
* 26.2. Ruskassa Liisa Hyssälän elämänurahaastattelu
* 5.3. Ruskassa Seppo Posion elämänurahaastattelu
* 6.3. Seppo Hovin konsertti senioreille ja veteraaneille valtuustosalissa
* 7.3. yhdistyksen vuosikokous pidettiin korsutuvalla. Kokoukseen osallistui *25* yhdistyksen jäsentä. Kokouksessa käsiteltiin ja hyväksyttiin normaalit vuosikokousasiat.
* 13.3. vietettiin talvisodan päättymisen muistotilaisuus sankarihaudalla ja sen jälkeen seurakuntatalolla. Puheen piti Johannes Kossila. Seurakunnasta paikalla oli pastori Harri Ruskeepää. Väinö Kaukonen lauloi Ikäpartion solistina soolon Veteraanin iltahuudosta. Paikalla oli noin 35 henkilöä.
* 16.3. Aino-elokuva valtuustosalissa, paikalla 15 jäsentä.
* 17.3. Lions Lieto järjesti konserttitilaisuuden ja kahvit veteraaneille. Paikalla oli yhteensä noin 20yhdistyksen jäsentä.
* 21.3. yhteislaulutilaisuus korsulla, paikalla 30 henkilöä.
* 26.3. Ruskassa Pirkko ja Toivo Leiniön elämänurahaastattelu
* 3.4. Valtiokonttorin koulutustilaisuuteen Salossa osallistuivat Paula ja Erik
* 3.4. retki Salon Veteraanimuseolle. Mukana 15 henkilöä.
* 9.4. Ruskassa Eero Alatalon elämänurahaastattelu
* 10.4. Piirin vuosikokoukseen Alastarolla osallistui Markku Heinonen.
* 11.4. Korsulla järjestettiin perinteiset kinkerit. Seurakunnasta paikalla olivat pastori Harri Ruskeepää ja kanttori Tomi Satopää. Tilaisuuteen osallistui 28 henkilöä.
* 17.4. savusauna korsulla
* 23.4. Ruskan tapaaminen
* 23.4. Mirja Porkan elämänurahaastattelu hänen kotonaan
* 26.4. päivänä kansallisen veteraanipäivän tilaisuuteen seurakuntatalolla osallistui noin 100 henkilöä. Tilaisuuden yhteydessä allekirjoitettiin Veteraaniperinnetoimikunnan perustamiskirja. Ikäpartio viihdytti yleisöä.
* 27.4. vierailu Pansioon. Mukana oli 12 henkeä.
* 7.5. Ruskassa Pentti Hilke kertoi kaatuneiden evakuoinnista
* 7.5. Piirin järjestämälle ilmoitushankkijoiden risteilylle osallistuivat Pirjo ja Simo Hietakangas.
* 8.5. järjestettyihin siivoustalkoisiin Korsulla osallistui 22ahkeraa talkoolaista.
* 8.5. oli savusauna lämmin.
* 14.5. pidettiin tilintarkastajien sekä yhdistyksen ja säätiön vastuuhenkilöiden yhteinen saunailta korsulla.
* 19.5. oli Kaatuneiden muistopäivän jumalanpalvelus ja seppeleenlasku.
* 22.5. savusauna oli lämmin
* 28.5. Ruskassa tapaaminen, esiintyjinä Pirteät
* 5.6. savusauna oli lämmin
* 11.6. Ruskassa esiintyi Marja-Riitta Perttula
* 24.6. retki Paimion kesäteatteriin
* 19.6. savusauna oli lämmin
* 30.6. metsäkirkko Kyrössä, mukana 9 lietolaista.
* 3.7. savusauna oli lämmin
* 9.7. kahvitilaisuus Ruskassa, esiintyi Tessa muistiasioista
* 17.7. retki Tarvasjoen museolle
* 17.7. savusauna oli lämmin
* 6.8. Ruskassa yhteislaulut Ikäpartion johdolla. Paikalla oli 33 henkilöä.
* 7.8. savusauna oli lämmin
* 21.8. savusauna oli lämmin
* 22.8. rosvopaistitilaisuus Loimaalla. Veteraaneja, puolisoita ja leskiä osallistui 10 henkilöä.
* 1.9. vietettiin Sotiemme veteraanien maakunnallista kirkkopyhää Mellilässä. Mukana oli 10 lietolaista.
* 3.9. Marja-Riitta Perttula esitelmöi Ruskassa
* 4.9. savusauna oli lämmin
* 10.9. yhteislaulutapahtumaan Korsulla osallistui 25 laulun ystävää. Parhaat kiitokset Ikäpartiolle.
* 18.9. savusauna oli lämmin
* 19.9. Sv-piirin kuntakierros Liedossa. Meiltä mukana Paula, Pirkko, Erik ja Markku.
* 24.9. Ruskassa oli Pienet tanssijat
* 8.10. Ruskan tilaisuudessa Maatalousnaiset.
* 9.10. savusauna oli lämmin
* 9.10. Paula Peltola, Pirkko Aaltonen ja Erik Norrgård osallistuivat sv-piirin organisoimalle kuntakierrokselle Liedon kunnassa. Asiat olivat kiitettävässä kunnossa.
* 10.10. Naisjaostojen uutispuuro- ja sadonkorjuujuhlaan Maskussa osallistui 5 jäsentä.
* 12.10. kuorokonsertti Heikkilän sotilaskodissa, osallistui 12 henkeä
* 19.10. yhdistyksen 50-vuotisjuhlat, paikalla 130 henkeä.
* 22.10. Ruskassa Allit
* 28.10. Korsulla oli yhdistetty perinne- ja tukijaoksen kokous ja ilmoitusten hankkijoiden saunailta.
* 5.11. Ruskassa kahvitilaisuudessa esiintyi Tarja Ketola
* 6.11. savusauna oli lämmin
* 14.11. Piirin seminaariin Kiisanpirtillä, osallistuivat Pirkko Aaltonen, Erik Norrgård, Kirsti ja Markku Heinonen sekä Paula ja Tauno Peltola.
* 16.11. Sotaveteraanisoittajien konsertti Heikkilän sotilaskodissa, osallistui 12 henkeä
* 26.11. Ruskassa Liisa Peltola kertoi kouluasioista
* 27.11. Riku Kauhanen esitelmöi sota-ajan puhdetöistä Puhdetyönäyttelyn avajaisissa Nautelankoskella. Myös osa Korsutuvan puhdetöistä on annettu näyttelyyn.
* 29.11. iltana vietettiin yhdistyksen joulujuhlaa seurakuntatalolla perinteisin menoin. Musiikista vastasi Ikäpartio. Ohjelma oli monipuolista. Kiitos kaikille järjestelyihin osallistuneille. Juhlaan osallistui 70 henkilöä.
* 3.12. Esko Laine kertoi Ruskassa lietolaisista sotaveteraaneista lähes 30 vuoden ajalta
* 6.12. Itsenäisyyspäivän tilaisuuksiin osallistuttiin joukolla. Juhla alkoi jumalanpalveluksella kirkossa. Seppeleenlaskun jälkeen pääjuhla oli kunnantalolla. Juhlapuheen piti Markku Joki-Sipilä.
* 17.12. vietettiin joulurauhaa Ruskassa. Paikalla oli 26 henkilöä. Pastori Daniel Räsänen johti tilaisuuden.
* 18.12. järjestettiin joulusauna Korsulla. Mukana oli myös rovasti Esko Laine. Paikalla oli noin 40 henkilöä. Savusaunan jälkeen oli jouluinen ateria. Kirsti oli laittanut pääosan tarjottavista ja naiset Paulan johdolla järjestivät muut syötävät ja juotavat. Kiitos kaikille järjestelyihin osallistuneille.
* Yhdistyksen edustajana Nautelankoski-säätiön edustajistossa oli Erik Norrgård ja hänen sijaisenaan Pirkko Aaltonen.
* Liedon vanhus- ja vammaisneuvoston jäsenenä on toiminut Paula Peltola.
* Yhdistyksen edustajana piirin kokouksissa on ollut Markku Heinonen.
* Puheenjohtaja on käynyt pitämässä Kantti kesti -esityksiä 14 kertaa seuraavasti:
  + LC Naantali 26.2. paikalla 20 henkilöä
  + Ilmaristen yhtenäiskoulu x 3 yhteensä 75 henkilöä
  + Liedon sivistystoimi 6.2., paikalla 12 henkilöä
  + Porin prikaatin kilta Salo 13.2. paikalla 12 henkilöä
  + Lukio 13.3. paikalla 130 henkilöä
  + Liedon seurakunta 15.5. paikalla 30 henkilöä
  + Alastaron rotarit 9.4. paikalla 15 henkilöä
  + Tarvasjoki yleisötilaisuus 24.4. paikalla 25 henkilöä
  + V-S Maakuntasäätiö 5.9. paikalla 6 henkilöä
  + LC Rauma 1.10. paikalla 20 henkilöä
  + Autokilta 2.10. paikalla 25 henkilöä
  + Naisten Valmiusliitto 8.11.
* Veteraaniperinnetoimikunnan perustamiseen liittyen pidettiin kolme kokousta, joihin osallistuivat Markku ja Kirsti Heinonen sekä Erik Norrgård. Pertti Peltola oli paikalla kerran.
* puheenjohtaja on käynyt pitämässä Veteraaniperinnetoimikunnan esityksiä:
  + Toimintatorstai Liedossa 70 henkeä
  + Tarvasjoen seniorit 30 henkeä
  + Lottaperinteen Varsinais-Suomen piiri 40 henkeä.

Ensimmäisen kerran yhdistys lähetti viime itsenäisyyspäivänä veteraaneille kiitoskortin, kiitos itsenäisyydestä. Tästä tavasta tehdään vuosittainen perinne.

Täytettyään yli 90 vuotta yhdistyksen jäseniä on onniteltu joka vuosi korttitervehdyksellä. Kuluneena vuonna yksi henkilö täytti 103 vuotta, viisi henkilöä 96 vuotta, kolme henkilöä 95 vuotta, kaksi henkilöä 94 vuotta, viisi henkilöä 93 vuotta, yhdeksän henkilöä 92, kahdeksan henkilöä 91 vuotta ja kaksi henkilöä 90 vuotta. 100 vuotta ja 90 vuotta täyttäneitä onniteltiin myös kukkatervehdyksin.

**Palkitsemiset**

Yhdistys palkitsi sotaveteraaniliiton kultaisella ansioristillä Markku Heinosen ja ansioristillä Erik Norrgårdin lietolaisten sotaveteraanien hyväksi tehdystä työstä.

Yhdistys palkitsi kultaisella ansiomerkillä Kirsti Heinonen, Paavo Kallio, Riku Kauhanen, Ilari Kulmala, Pasi Rosnell, Asko Ruohonen, Risto Ruohonen ja Simo Vastamäki.

Hopeisella ansiomerkillä palkittiin Juha Aalto, Rauli Ala-Karvia, Arttu Eteläpelto, Kirsi Kulmala, Leena Lavonen, Laila Mäkelä, Esko Poikela, Harri Ruskeepää, Jorma Tuovila, Jari Vähätalo, Jouni Vähätalo ja Tomi Vähätalo.

Mia Koivuselle luovutettiin sotaveteraaniliiton mitali piirin tilaisuudessa.

**Kuntoutus**

Valtiollisia kuntoutusrahoja Lieto sai 31 160,50 euroa ja lisärahaa 5 000 €, joilla 13 tunnuksen omaavaa veteraania sai kuntoutuspäätöksen. Avokuntoutusta eli fysioterapiaa ja/tai jalkahoitoja myönnettiin 13 veteraanille.Lisäksi laitoskuntoutusjaksolla kävi 1 veteraani.

Liedon kunta tuki kuntoutusta 12 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin 6 veteraanin ja 29 puolison tai lesken fysioterapia ja/tai jalkahoito paikallisissa avokuntoutuslaitoksissa. Veteraaneille myönnettiin 10 fysioterapiaa joko vastaanottokäynteinä tai kotikäynteinä tai jalkahoitona keskimäärin 4 kertaa. Kaikkiaan 28 puolisoille tai leskelle mahdollistettiin 5 hieronta- ja/tai 4 jalkahoitokertaa.

Keskustelu ja esitelmätilaisuuksia on järjestetty Ruskan tiloissa 21 kertaa ja osallistujia on ollut 520 henkilöä. Lämpimät kiitokset Pirkko Aaltoselle, Laimi Aaltoselle ja Pirjo Hietakankaalle tilaisuuksien järjestelyjen ja tarjoiluiden hoitamisesta. Osanottajien määrä on ollut keskimäärin noin 25 henkilöä. Lähes joka kokouksessa on joku henkilö pitänyt noin puolen tunnin alustuksen kiinnostavasta aiheesta tai Markku Heinonen on pitänyt elämänurahaastatteluja.

Pirkko hankki ja jakoi yksin asuville leskille joulukassin.

Puolisot ja lesket ovat osallistuneet viikoittain seurakunnan järjestämiin toimintatorstai – tapahtumiin. Keskimäärin yhdistyksen osallistujia on ollut 10 henkilöä.

Tänäkään vuonna hallitukselle ei ole esitetty piirille tarkoitettuja jäsenten avustushakemuksia lääkekustannusten korvaamiseen tai kiinteistöjen kunnostamiseen/parantamiseen liittyvissä asioissa. Yhdistys kannustaa edelleen jäseniään hakemaan taloudellista tukea piiriltä, koska sitä on mahdollisuus saada esimerkiksi lääkekuluihin, silmälasihankintoihin ja kodin kunnostustöihin.

Liedon kunnan kanssa on järjestetty vuoden aikana 4 palaveria, joissa on käsitelty avokuntoutusta, kotiavustajatoimintaa ja kotiin vietävien palvelujen asioita. Yhdistystä ovat edustaneet Paula, Pirkko, Erik ja Markku.

Tarvasjoen sotaveteraanit ry:n ja Liedon kunnan kanssa sovittiin, että molemmat yhdistykset hoitavat itsenäisesti kotiin vietävät palvelut.

Sovittiin myös, että Markku Heinonen tekee edelleen yhteisen kuntoutusraha-anomuksen Liedon kunnalle (12 000 euroa) ja Tarvasjoella asuvat sotaveteraanit ovat yhteydessä Mia Koivuseen päästäkseen avokuntoutukseen. Liedon kunta myönsi avokuntoutukseen 12 000 euroa vuodelle 2019.

**Kotiin vietävät palvelut**

Kunta sai valtionavustusta vuonna 2018 yhteensä 105 432 €, mistä vuonna 2018 käytettiin 34 000 € ja vuonna 2019 noin 64 007 €. Vuonna 2019 tammi-lokakuun valtionavustus oli 81 187 €, mikä käytettiin kokonaan. Vuonna 2019 marras-joulukuu valtionavustusta arvioitiin 70 000 €, mistä käytettiin 54 776 €. Nämä summat tietenkin sisälsivät myös Tarvasjoen sotaveteraanien osuuden.

Yhdistyksen jäsenlistalla oli 12 henkilöä ja lisäksi 4 ei-yhdistyksen jäsentä, mutta kuitenkin rintamatunnuksen omaavaa veteraania. Kaikkiin veteraaneihin on oltu aktiivisesti yhteydessä. Myös kotona asuvien veteraanien ruohonleikkuita ja rännien puhdistusta on järjestetty sekä polttopuita tarpeen mukaan. Lisäksi erilaisia turvatarpeita, kuten turvakaiteita, suihkutuoleja, vilkkuvia ovikelloja, kenkiä, saunapalvelua, hoitotarvikkeita ym on hankittu. Veteraanit saavat 1.11.2019 kaiken, mitä kotipalvelun piiriin kuuluu. Myös parturipalvelu on aloitettu. Yhdelle veteraanille on asennettu kulkusilta helpottamaan kulkemista. Näön kuntoutusta on myös annettu. Taksikortit ovat myös tarpeellisia ja niitä on jaettu 3 kappaletta. Tällä hetkellä yhdistys työskentelee 9 henkilön eteen tukeaksemme heidän kotona asumistaan.

Jouluna 2019 Paula ja Tauno jakoivat joulukassit tunnuksen omaaville veteraaneille.

**Sotien 1939 -1945 Liedon Veteraaniperinne**

Perustamisasiakirjan allekirjoittaneet kunta, seurakunta, yhdistykset ja yhteisöt hyväksyivät sotien 1939 - 1945 Liedon perinnetoimikunnalle seuraavat toimintaperiaatteet, joita perinnetoimikunta pyrkii käytettävissä olevien henkilö- ja talousresurssien avulla hoitamaan:

\* Huolehtia elossa olevista lietolaisista sotiemme veteraaneista sekä heidän puolisoistaan ja leskistään, tukea heitä kuntoutukseen ja kotona asumiseen liittyvissä asioissa viimeiseen iltahuutoon saakka.

\* ylläpitää, säilyttää ja siirtää Liedon Suomen 1939 – 1945 sotien sotilas- ja kotirintamaperinnettä tuleville sukupolville.

\* edistää maanpuolustushenkeä Liedossa yhteistyössä eri järjestöjen kanssa.

\* toteuttaa koordinoimalla vuosittaisen perinnetoiminnan alaan liittyvät vuosipäivät, seppeleenlaskut ja muut veteraaniperinteen kunniatehtävät yhteistyössä maanpuolustustyötä tekevien tai arvostavien tahojen kanssa.

\* tallentaa ja julkaista Veteraaniperinnettä mahdollisuuksien mukaan.

\* vaalia Veteraaniperinnettä yhdessä paikallisten yhteisöjen ja yhdistysten kanssa.

\* huolehtia Liedossa sijaitsevien Suomen 1939 – 1945 sotien muistomerkeistä yhteistyössä eri toimijoiden kanssa. Tarvittaessa näiden muistomerkkien vaatiman kunnostus- ja huoltotyön organisoiminen.

\* tehdä muita sellaisia Veteraaniperinteeseen liittyviä tehtäviä, jotka toimikunta katsoo mahdollisiksi toimikunnan käytössä olevien resurssien mukaisesti.

Perustamiskokouksessa valittiin Markku Heinonen kahdeksi vuodeksi (2020 – 2021) toimikunnan ensimmäiseksi puheenjohtajaksi. Toimikunta huolehtii jatkossa itsenäisesti perinnetyön vuosikalenterista ja pyytää eri yhteisöjä ja yhdistyksiä mukaan perinnetapahtuminen järjestelyihin.

Varsinais-Suomen Sotaveteraanipiiri perustaa yhden maakunnallisen Veteraaniperinneyhdistyksen. Liedossa Veteraanitoimikunta vastaa oman kunnan alueella perinneyhdistyksen toiminnasta.

**Kiinteistöasiat**

Korsutuvan vuokraus ja savusaunan lämmitys sekä vuokraus on hoidettu Korsutupasäätiön toimesta.

Suuri kiitos kuuluu Pertti Peltolalle, Pasi Rosnellille ja Veikko Mörskylle sekä hänen savusaunatiimilleen.

Kiinteistönhoitajana ja vahtimestarina on toiminut Pasi Rosnell.

**Talousasioita**

Yhdistys sai valtiollisten kuntoutus- ja palvelurahojen käyttöoikeuden lisäksi kuntoutusrahan käyttöoikeutta kunnalta, piirin tukea ja rahapalautuksia sekä rahalahjoituksia kuluneen vuoden aikana:

* Valtiolta kunnalle palvelurahaa 81 187 € (1.1. – 31.10.)
* Valtiolta kunnalle kuntoutusrahaa 31 160,50 € + 5 000 €
* Liedon kunta 12 000 € veteraaneille kuntoutukseen
* Liedon Korsutupasäätiö 500 € joulukasseihin
* Liedon Tili ja kiinteistöpalvelu 500 € joululahjaksi
* Kansanen Jaakko 50 € joululahjaksi
* Delicato ry 494 €, Lauri Kangas
* Jäsenmaksujen mukana tukimaksuja 215 €
* 50- vuotisjuhlan rahalahjoja 1225 €
* V-S svpiirin tuki kotipalveluun 2200 €
* Joulujuhlan kassa 537 €
* Korsun kahvikassa 366,67 €
* Elisa osinko 122,50 €
* V-S svpiirin palautus joululehden 2018 ilmoitusmyynnistä 1113 €.

**Perinne- ja tukijaoston toiminta**

Jaoston hallitukseen ovat kuluneet:

- puheenjohtaja Paula Peltola

- sihteeri Anneli Nurmi

- varapuheenjohtaja Pirjo Hietakangas, tukiryhmä, pj

Mika Vuorinen, perinneryhmä, pj

Pasi Rosnell, talkooryhmä, pj

Tauno Peltola, jäsenasiat

Pirkko Aaltonen, talous

Erik Norrgård

Liisa Lahtinen

Simo Hietakangas

Veikko Mörsky.

Jäsenet ovat jakautuneet ryhmiin seuraavasti:

- tukiryhmään: pj Pirjo Hietakangas, Pirkko Aaltonen (rahastonhoitaja), Anneli Nurmi, Maija Vuorinen, Liisa Lahtinen ja Laimi Aaltonen.

- perinneryhmään: pj Mika Vuorinen, Simo Hietakangas, Seppo Mikkonen, Jari Sairanen, Leena Viskari ja Erik Norrgård.

- talkooryhmään: pj Pasi Rosnell, Simo Vastamäki, Veikko Mörsky, Mika Sinkkonen, Ilari Kulmala, Marko Tanner, Jarmo Seppälä, Mauno Lahtinen ja Reino Jalonen.

Vastuut ja tapahtumat:

* Toimintavuoden aikana jaosto on kokoontunut kaksi kertaa (21.1. ja 28.10.).
* Jäseniä jaostossa oli vuoden päätyttyä293
* Mika Vuorinen on hoitanut kunniavartiot (yhdessä Liedon reserviupseereiden kanssa) ja päivittänyt Liedon Sotaveteraanien kotisivuja.
* Pirkko Aaltonen on hoitanut talousasiat, kotona asuvien leskien asiat ja Ruskan kokoontumisten järjestelyt sekä teatteri- ja muita virkistysmatkoja puolisoille ja leskille.
* Tauno Peltola on hoitanut yhdistyksen sihteerin tehtävät.
* Paula Peltola on hoitanut veteraanien tukihenkilönä heille tärkeitä asioita

yhteistyössä kunnan kanssa sekä veteraanihautauksiin liittyvät asiat.

* Paula edustaa myös veteraaneja Liedon kunnan Vanhuus ja vammaisneuvostossa.
* Anneli Nurmi hoiti yhdistyksen jäsenasiat alkaen tammikuusta 2019
* Kevättalkoot pidettiin 8.5. Korsulla.
* Veikko Mörsky tiimeineen on hoitanut savusaunan lämmittämisen
* Tukiryhmä on hoitanut tarjoilun korsun tapahtumissa.
* Veteraanien joululehden asiat hoidettiin työryhmällä Mika Vuorinen, Simo Hietakangas, Erik Norrgård, Seppo Mikkonen, Anneli Nurmi, Pirkko Aaltonen ja Veikko Mörsky. Ilmoitushankkijoita oli kahdeksan. Ilmoituksia saatiin 43 kpl, ilmoitusten arvo oli 3485 euroa. Lehteä jaettiin 170 kpl veteraaneille ja veteraanien puolisoille, terveyskeskukseen, vanhainkotiin, kouluille ja kirjastoon sekä noin 30 kpl

kunnallisiin laitoksiin.

**Jäsenistö**

Yhdistyksen jäsenmäärä oli vuoden päättyessä 293, joista tunnuksen omaavia miehiä ja naisia on 12 (piirin taulukko 10) henkilöä. Puolisojäseniä on 19 henkilöä sekä perinne- ja tukijaoston jäseniä 293 henkilöä. Viimeinen iltahuuto tavoittikolme veteraania.

**Hallinto**

Puheenjohtajana on toiminut Markku Heinonen, varapuheenjohtajana Erik Norrgård ja sihteerinä Tauno Peltola. Jäseninä ovat toimineet Anneli Nurmi, Väinö Kaukonen, Kauko Tomberg, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toimineet Airi Kapanen ja Laimi Aaltonen. Rahastonhoitajana on toiminut Pirkko Aaltonen ja kiinteistönhoitajana Pasi Rosnell.

Hallitus on kokoontunut 8 kertaa. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Markku Heinonen on kuulunut sotaveteraanipiirin työvaliokuntaan huhtikuuhun saakka. Lisäksi on osallistuttu piirin seminaariin ja ilmoitustenhankkijoiden tilaisuuksiin. Paljon asioita on sen lisäksi hoidettu erilaisissa tapaamisissa, puhelimessa ja matkoilla asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.